kardosdrur/scandi-wiki huggingface dataset:
Slaget ved Allatoona

Slaget ved Allatoona, også kaldet Allatoona Pass blev udkæmpet den 5. oktober 1864 som led i Franklin-Nashville kampagnen i den Amerikanske borgerkrig.

Efter Atlantas fald trak generalløjtnant John Bell Hood den konfødererede Army of Tennessee nordpå for at true Western and Atlantic Railroad, der var generalmajor William T. Shermans forsyningslinje. Undervejs angreb han en række mindre garnisoner og ødelagde spor fra den 2. til 4. oktober. Sherman sendte en forstærket brigade til Allatoona under ledelse af brigadegeneral John M. Corse inden sydstatshæren håede frem. Udtrykket "hold fortet" stammer fra Shermans instruks til general Corse inden slaget.

Generalmajor Samuel G. Frenchs konfødererede division ankom ved Allatoona ved solopgang den 5. oktober. Efter at have krævet overgivelse og modtaget en afvisning angreb French. Unionens linje holdt under et 2½ time langt angreb, men faldt derefter tilbage og omgrupperede sig i stjerneformet jord-fort ved toppen af Allatoona Pass. General French angreb stillingen gentagne gange, men fortet holdt stand. De konfødereredes ammunition begyndte at slippe op, og rapporter om at unionsforstærkninger var på vej fik dem til at trække sig tilbage og slutte sig til Hoods styrke igen.

Referencer 

  National Park Service beskrivelse af slaget 
 http://ngeorgia.com/history/allapass.html 

Slag i den amerikanske borgerkrig i Georgia
Slaget ved Decatur

Slaget ved Decatur blev udkæmpet fra 26. oktober til 29. oktober 1864, som led i Franklin-Nashville kampagnen i den amerikanske borgerkrig. Unionstropperne blev ledet af brigadegeneral Robert S. Granger, som rådede over mellem 2.000-5.000 mand. Lederen af de konfødererede styrker var generalløjtnant John Bell Hood, som havde den 23.000 man store Army of Tennessee under sig. Slaget foregik ved Decatur, Alabama, omkring den gamle statsbank (Old State Bank). Der kan stadig ses kugler i murværket på den gamle neoklassicistiske bygning.

Den 26. oktober 1864 forsøgte general Hood og hans hær at krydse Tennesseefloden ved Decatur; men under ledelse af brigadegeneral Granger kunne unionens styrker forhindre Hoods hær i at krydse floden.

Unionsstyrker nedbrændte byen Decatur, herunder jernbanebroen, og efterlod kun tre bygninger tilbage Old State Bank, Dancy-Polk House og McEntire House. 

Den tidligere indbygger i Decatur Noel Carpenter har skrevet hvad der formentlig er den eneste bog om slaget – A Slight Demonstration, udgivet af Legacy Books and Letters of Austin, Texas.

Referencer 
 National Park Service beskrivelse af slaget 
 eHistory website

Slag i den amerikanske borgerkrig i Alabama
Birkesaft

Birkesaft er en velsmagende saft, som man tapper om foråret fra birketræet ved at bore et hul ind gennem barken, men kun 1-2 cm ind i selve træet. Man isætter et rør eller en slange til en  beholder, som det kan dryppe ned i. For at få det bedste resultat skal man ikke bore hullet, hvor der er knaster eller grene.

Lad tapningen stå natten over eller ind til din beholder er fyldt op. Når du er færdig med at tappe, skal du lukke hullet med en stump gren fra træet. Så mindsker du risiko for skade og svamp i birketræet.

Referencer 

Skovbrugsprodukter
Drikkevarer
Birk
Slaget ved Johnsonville

Slaget ved Johnsonville blev udkæmpet den 4. – 5. november 1864 i Benton County, Tennessee som led i Franklin-Nashville kampagnen i den amerikanske borgerkrig

I et forsøg på at bremse unionshærens fremrykning gennem Georgia anførte generalmajor Nathan Bedford Forrest et 23-dages raid, som kulminerede i angrebet på unionens forsyningsbase ved Johnsonville, Tennessee. Efter at være drejet nordpå fra Corinth, Mississippi mod grænsen til Kentucky og midlertidigt at have blokeret Tennesseefloden ved Fort Herman rykkede Forrest sydpå langs Tennesseeflodens vestlige bred, og erobrede adskillige af Nordstaternes damskibe og en kanonbåd, som han senere måtte efterlade. Den 4. november placerede Forrest sit artilleri på den anden side af floden ud for Unionens forsyningsbase og begyndte at gå i land ved Johnsonville. Om eftermiddagen opdagede spejdere for unionen at de konfødererede var ved at afslutte deres skyttegrave og kanonstillinger. Unionens kanonbåde og batterier på den anden side floden indledte en artilleriduel med de konfødererede. Rebellernes kanoner var imidlertid så godt placeret, at unionens artilleri ikke kunne nå dem, og det konfødererede artilleri satte snart Unionens kanonbåde ud af spillet.

Af frygt for at rebellerne måske ville krydset floden og erobre transportskbiene satte unionstropperne ild til dem. En kraftig blæst fik ilden til at nå lagre på floddiget og en nærliggende lagerbygning, som var fyldt med forsyninger. Da de så ilden begyndte de konfødererede at beskyde dampbåde, pramme og lagerbygninger for at forhindre unionssoldaterne i at slukke ilden. Forrests natlige tilbagetrækning blev illumineret af et inferno af ild, og han undslap uden større tab. Ædelæggelserne beløb sig til $ 2,2 mio. Næste morgen beskød konfødereret artilleri depotet inden de drog bort. Selv om den strålende sejr styrkede Forrests rygte og ødelagde store mængder krigsforsyninger, kunne den ikke stoppe Unionens succes i Georgia.

Eksterne Kilder 
 U.S. National Park Service CWSAC Battle Summaries 

Slag i den amerikanske borgerkrig i Tennessee
Slaget ved Columbia

Slaget ved Columbia blev udkæmpet mellem den 24. og 29. november 1864 i Maury County, Tennessee som led i Franklin-Nashville kampagnen i den amerikanske borgerkrig.

Slaget var en konfødereret afledningsmanøvre som led i en manøvre, der skulle gøre det muligt at krydse Duck River længere oppe og afbryde Unionens forbindelselinjer til Nashville. Mens General John Bell Hood's armé rykkede nordøst på fra Florence, Alabama, trak generalmajor John M. Schofields styrke, bestående af generalmajor David S. Stanleys 4. Korps og Schofields eget 23. Korps, sig hurtigt tilbage fra Pulaski til Columbia og ankom den 24. november lige før generalmajor Nathan Bedford Forrests konfødererede kavaleri.

Unionstropperne byggede to linjer af skyttegrave syd for byen, mens der udkæmpedes ildkampe med fjendens kavaleri den 24. og 25. november. Hood rykkede sit infanteri frem den følgende dag, men angreb ikke. Han lavede demonstrationer langs fronten, mens han sendte to korps af sted til Davis Ford, ca. 8 km østpå langs Duck River. Schofield fortolkede Hoods bevægelser korrekt, men dårligt vejr forhindrede ham i at krydse til den nordlige bred inden den 28. november, hvorved han efterlod Columbia til de konfødererede. Den næste dag marcherede begge hære nordpå til Spring Hill. Schofield havde forsinket Hoods bevægelse, men havde ikke stoppet ham.

Noter

Referencer 
 Kennedy, Frances H., ed., The Civil War Battlefield Guide, 2nd ed., Houghton Mifflin Co., 1998, .
 National Park Service beskrivelse af slaget

Slag i den amerikanske borgerkrig i Tennessee
Off-Road triathlon

Off-Road Triatlon er en triathlon-konkurrence med kombination af svømning i åbent vand (hav eller sø), mountainbike (MTB) og terrænløb.

Den første off-road triathlon-konkurrence blev afhold i 1996 på Maui under navnet Aquaterra. Det blev senere omdøbt til XTERRA.

Off-Road triathlon i Danmark 
I Danmark har Off-Road triathlon blandt andet været på programmet hos Hareskovens Triathlonklub siden 2006 med mulighed for at vælge forskellige distancer. Svømningen sker i Buresø mellem Slangerup og Ganløse, hvor der svømmes 3,6 eller 900 m på en 300 m trekantbane. Mountainbikeruten er en 4.2 km rute i Krogenlund Skov, som gennemkøres 2, 4 eller 8 gange. Den afsluttende løbetur er på en 2,5 km ret kuperet og knoldet rundstrækning i Ganløse Eged.

Eksterne henvisninger
 http://www.offroadtri.dk/  for Off-Road Triathlon.
Eurovision Song Contest 1973

Eurovision Song Contest 1973 blev afholdt i Luxembourg. Sprogreglen var denne gang blevet lempet, så det igen var valgfrit, hvilket sprog man ville synge på. Derfor valgte nogle af deltagerne af synge på engelsk. Vindersangen fra Luxembourg var dog på fransk.

Malta ville ikke deltage på grund af de dårlige resultater de forrige år og Østrig fulgte med. Til gengæld debuterede Israel. Det gav dog en del sikkerhedsmæssige problemer for arrangørerne, da der for kun lige var knap et år siden havde været terrorangreb under de Olympiske Lege i München. Publikum havde fået at vide, at de ikke måtte rejse sig under Israels sang, da de ellers kunne risikere at blive skudt. Sangerinden havde desuden en skudsikker vest på.

Deltagere og resultater 

1973
Musik i 1973
Europæisk Melodi Grand Prix 1974

Det europæiske Melodi Grand Prix 1974 var en fælleseuropæisk musikkonkurrence i serien Europæisk Melodi Grand Prix. Det blev afholdt i den engelske by Brighton, da vindernationen fra året før, Luxembourg, ikke magtede at afholde showet for andet år i træk. 17 lande deltog i konkurrencen. Frankrig havde dog valgt at trække sig i sidste øjeblik, da den franske præsident Georges Pompidou døde ugen før. Ligesom ved Europæisk Melodi Grand Prix 1973 var deltagerne ikke forpligtet på at synge på nationalsproget. Seks af sangene, herunder vindermelodien, var således på engelsk.

Konkurrencen blev vundet af den svenske gruppe ABBA og sangen "Waterloo". Sammen med Celine Dion er ABBA blandt de få vindere af Eurovision Song Contest, der har opnået international superstarstatus. Det italienske bidrag, nummeret "Si", fremført af Gigliola Cinquetti, blev censureret ud af italiensk tv, da man mente at sangen kunne påvirke en afstemning om skilsmisselovgivningen. Den portugisiske sang, "E depois do adeus", siges at have haft symbolsk betydning for starten på Nellikerevolutionen, der var vendt mod det diktatoriske styre Estado Novo, senere samme år.

"Waterloo" blev i 2005 kåret som den bedste sang fra Eurovision Song Contest ved 50-årsjubilæumsshowet Congratulations.

Deltagere og resultater 

1974
Musik i 1974
Kindtanden

Kindtanden er et vandtårn beliggende i Korsør. Arkitekten bag værket er Eggert Pals Frandsen, som vandt den konkurrence, der var udskrevet i 1948, om at tegne byens nye vandtårn.

Det er muligt at komme op i det 30 meter høje vandtårn flere gange årligt, når Korsør Turisbureau afholder ture. Tårnet har cirka 130 trin til tops på en vindeltrappe i den centrale stolpe, der holder vandbeholderen med kapacitet på 350 m3. Udformningen af tårnet ligner en kindtand, hvorfor det populære navn.

Galleri

Referencer

Bygninger, konstruktioner og anlæg i Korsør
Vandtårne i Region Sjælland
Bill Nelson

Clarence William "Bill" Nelson II (født 29. september 1942 i Miami i Florida i USA) er en amerikansk advokat, politiker og siden den 3. maj 2021 chef for rumfartsorganisationen NASA. Han er medlem af Det demokratiske parti og var senator i delstaten Florida fra 2001 til 2019. Han har tillige været medlem af Repræsentanternes Hus i Florida fra 1972 til 1978 og medlem af det føderale Repræsentanternes Hus fra 1979 til 1991.

I januar 1986 blev han det andet siddende medlem af Kongressen, der foretog rumflyvning (det første var Jake Garn) da han deltog ved rumfærge-flyningen STS-61-C i 1986 om bord på rumfærgen Columbia.

Før han gik ind i politk gjorde han tjeneste ved reserven i den amerikanske hær under Vietnamkrigen.

Referencer

Eksterne henvisninger 

 Senator Bill Nelson  Senatet
 Biografi NASA

Medlemmer af Senatet i USA
Astronauter fra USA
Personer fra Miami
NASA
Eurovision Song Contest 1975

Eurovision Song Contest 1975 blev holdt i Sverige for første gang, eftersom den svenske gruppe ABBA vandt finalen året før med "Waterloo". Tyrkiet debuterede i 1975, men på grund af dette ville Grækenland ikke deltage. Frankrig vendte tilbage, ligesom Malta.

Finalen blev vundet af den hollandske sang "Ding-a-dong" med gruppen Teach-In. Holland fik dermed deres fjerde sejr. Det var desuden andet år i træk, at en sang på engelsk vandt. Portugals sang fik politisk betydning, da sangeren dedikerede den til Nellikerevolutionen i Portugal. Den kom derefter til at symbolisere folkets kamp mod 40 års diktatur.

Eurovision Song Contest 1975 er i øvrigt bemærkelsesværdig pga. introduktionen af nyt pointsystem, hvor hvert land tildelte den bedste sang 12 points, den næstbedste 10, og dernæst 8-7-6-5-4-3-2-1. Dette system har været anvendt lige siden.

Deltagere og resultater

Noter 

1975
Musik i 1975
Eurovision Song Contest 1976

Eurovision Song Contest 1976 blev holdt i den hollandske regeringsby Haag. Sverige måtte melde fra på grund af strejke. Da Grækenland ville tilbage, valgte Tyrkiet at blive hjemme.

Vindersangen fra Storbritannien blev udgivet som single og solgt i 6.000.000 eksemplarer, en rekord der endnu ikke er slået.

Deltagere og resultater 

1976
Musik i 1976
Veksebo

Veksebo er en landsby i Asminderød Sogn, Lynge-Kronborg Herred, Frederiksborg Amt, til 1970 Asminderød-Grønholt Kommune, fra 1970 til 2006 i Fredensborg-Humlebæk Kommune, siden 2006 i Fredensborg Kommune.

Historie 

Veksebo var fra middelalderen en landsby. I 1682 talte landsbyen 4 gårde. Det samlede dyrkede areal udgjorde 114,6 tønder land skyldsat til 20,34 tdr hartkorn. Dyrkningsformen var trevangsbrug.

I Veksebo lå Veksebo Rytterskole

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Lokaliteter i Fredensborg Kommune
Giuseppe Casorti

Giuseppe Casorti (4. december 1749 – 11. juli 1826) var en italiensk mimiker og pantomimeforfatter. 

Casorti, der fødtes i en omrejsende artistfamilie, virkede den sidste snes år af sit liv i Danmark bl.a. på Vesterbro Morskabsteater, som han sammen med James Price (1761-1805) havde opført uden for København. Her var han en udmærket fremstiller af Pjerrot og tillige en habil forfatter til mange pantomimer, af hvilke flere (Harlekin mekanisk Statue, Harlekin Skelet) endnu opførtes; han førte ved sit arbejde den danske pantomimik tæt på dens oprindelige italienske forbillede.

Kilder 

  
 
 
 Casorti hos litteraturpriser.dk

Skuespillere fra Italien
Teaterskuespillere fra Danmark
Danskere i 1800-tallet
Weilbach (Bayern)

Weilbach er en købstad (markt) i Landkreis Miltenberg i Regierungsbezirk Unterfranken i den tyske delstat Bayern.

Geografie 
Weilbach ligger i den bayerske del af Odenwald.

Inddeling 
Kommunen betår ud over Weilbach af landsbyerne Weckbach, Gönz, Reuenthal, Ohrenbach, Wiesenthal og Sansenhof.

Eksterne henvisninger
Steve Cherundolo

Steven Emil "Steve" Cherundolo (født 19. februar 1979 i Rockford, Illinois, USA) er en tidligere amerikansk fodboldspiller samt nuværende træner, der har tilbragt hele sin seniorkarriere, startende i 1999 samt sluttende i 2014, som højre back hos den tyske Bundesliga-klub Hannover 96. Han har  spillet over 368 betydende kampe for klubben, som han også var viceanfører for.

Landshold 
Cherundolo står (pr. 20. oktober 2012) noteret for 87 kampe og to scoringer for USA, som han debuterede for den 8. september 1999 i et opgør mod Jamaica. Han repræsenterede sit land ved både VM i 2002, hvor USA nåede kvartfinalerne, samt ved VM i 2006, hvor holdet blev slået ud i den indledende runde.

Personlige liv 
Cherundolo's holdkammerater og fans kalder ham Dodo. Eftersom han nu har spillet i Hannover 96 i rigtig mange år, har han også fået kældenavnet Mayor of Hannover.

Han giftede sig med Mandy Rosier i 2009.

Cherundolo kan tale flydende engelsk og tysk.

Eksterne henvisninger 
 Steve Cherundolo på Fussballdaten.de
 

Fodboldspillere fra USA
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Hannover 96
Personer fra Illinois
Fodboldtrænere fra USA
Flock

Flock er en fri webbrowser baseret på teknologien bag Mozilla Firefox. Browseren specialiserer sig i at tilbyde enkle værktøjer til fremmelsen af sociale netværk på nettet og Web 2.0-faciliteter indbygget i dens brugergrænseflade. Flock v2 blev officielt udgivet den 14. oktober 2008.

Referencer 

Frie webbrowsere
Wörth am Main

Wörth am Main (eller: Wörth a.Main) er en by i Landkreis Miltenberg i Regierungsbezirk Unterfranken i den tyske delstat Bayern.

Geografi 
Wörth ligger i Maindalen, mellem højderne fra Odenwald og Spessart.

Eksterne henvisninger
Lipton International Players Championships 1985

Lipton International Players Championships 1985 var den første udgave den turnering, som senere udviklede sig til Miami Open. Turneringen blev afviklet i Laver's International Tennis Resort i Delray Beach, Florida, USA i perioden 4. - 18. februar 1985.

Turneringen bestod af en herresinglerække med 128 spillere og en herredoublerække med 64 par, der var en del af Grand prix-serien i tennis 1985, en damesinglerække med 128 spillere og en damedoublerække med 64 par, der var en del af WTA Tour 1985 samt en mixed double-række. I herresingleturneringen blev kampene i første til fjerde runde spillet bedst af tre sæt, men man fra kvartfinalen og frem spillede bedst af fem sæt.

Herresingleturneringen blev vundet af Tim Mayotte, der besejrede Scott Davis i finalen med 4–6, 4–6, 6–3, 6–2, 6–4, mens titlen i damesingle gik til Martina Navrátilová efter finalesejr over Chris Evert-Lloyd på 6–2, 6–4. Herredoublefinalen blev vundet af Paul Annacone og Christo van Rensburg over Sherwood Stewart og Kim Warwick med 7–5, 7–5, 6–4. I damedouble vandt Gigi Fernández og Martina Navrátilová finalen over Kathy Jordan og Hana Mandlíková med 7–6(4), 6–2. Og sidst men ikke mindst opnåede Martina Navratilova fuldt hus med tre vundne titler, da hun sammen med Heinz Günthardt også vandt mixed double-titlen efter finalesejr over Wojciech Fibak og Carling Bassett med 6–2, 6–2.

Finaler

Resultater

Herresingle

Kvartfinaler, semifinaler og finale

Første, anden, tredje og fjerde runde

Damesingle

Kvartfinaler, semifinaler og finale

Første, anden, tredje og fjerde runde

Herredouble

Kvartfinaler, semifinaler og finale

Første, anden og tredje runde

Damedouble

Kvartfinaler, semifinaler og finale

Første, anden og tredje runde

Mixed double

Kilder / eksterne henvisninger

Herresingleresultater 
Sony Ericsson Open – Results archive – 1985 Men's singles  
Results from tennis – Delray Beach 1985 – Men's singles

Damesingleresultater 
Sony Ericsson Open – Results archive – 1985 Women's singles  

1985
Grand prix-serien i tennis 1985
WTA Tour 1985
Pantomime

Pantomime (af græsk παντόμμος, den som efterligner; latin pantomimus; beslægtet med mimesis) er en teaterform som udføres med hjælp af gestik og mimik, hvor der ikke benyttes ord. Ofte har pantomimekunstneren klæder som fremhæver kroppen, eksempelvis trikot.

Se også 
 Kropssprog
 Giuseppe Casorti
 Tivoli

Eksterne henvisninger

 Pantomime-mime.com

Referencer 

Teater
Kropssprog
Kommunikation
Landkreis Mühldorf am Inn

Landkreis Mühldorf am Inn er en landkreis i den østlige del af regierungsbezirk Oberbayern  i den tyske delstat Bayern.  Nabokreise er mod nord de niederbayerske Landkreise Landshut og Rottal-Inn, mod øst Landkreis Altötting, mod syd Landkreis Traunstein og Landkreis Rosenheim, mod sydvest Landkreis Ebersberg og mod vest Landkreis Erding.

Geografi 
Landskabet i landkreis Mühldorf strækker sig jævnt på begge sider af floden  Inn og strækker sig mod syd til dalen dannet af floden Isen.

Historie 
I 1802 blev byen Mühldorf, der siden  798 havde været en enklave af Ærkestiftet Salzburg indlemmet i Bayern. 1. Juli 1972 blev, i forbindelse med områdereformen i Bayern, kommunerne Haag, Gars, Kirchdorf, Reichertsheim, Rechtmehring og Maitenbeth (med et samlet areal på 170,155 km²) fra den tidligere Landkreis Wasserburg am Inn indlemmet i Landkreis Mühldorf.

Byer og kommuner 
Kreisen havde   indbyggere pr.

Eksterne henvisninger
Eurovision Song Contest 1977

Eurovision Song Contest 1977 blev holdt i London, som allerede havde været værtsby 3 gange tidligere. Det var dog ikke helt uden problemer, da der var strejke blandt BBC's kamerafolk, hvilket gjorde at showet blev udsat i 5 uger fra den oprindelige dato.

Tunesien havde som det første afrikanske land tilmeldt sig, men trak sig da Israel gjorde klart at de ville deltage.

Sprogreglerne blev strammet igen, men da Belgien og Vesttyskland allerede havde valgt deres sang på det tidspunkt fik de lov til at fremføre deres sange på engelsk.

Deltagere og resultater 

1977
Musik i 1977
Gregg Berhalter

Gregg Berhalter (født 1. august 1973 i Englewood, New Jersey, USA) er en tidligere amerikansk fodboldspiller og nuværende træner for Columbus Crew, der spillede som forsvarsspiller. Han nåede igennem karrieren at spille for klubbber som Raleigh Express og Los Angeles Galaxy i hjemmelandet, for FC Zwolle, Sparta Rotterdam og Cambuur i Holland, Energie Cottbus og 1860 München i Tyskland samt Crystal Palace i England.

Landshold 
Berhalter spillede i sin tid som landsholdsspiller (1994-2006) at spille 44 kampe for USA, som han debuterede for den 15. oktober 1994 i et opgør mod Saudi-Arabien. Han repræsenterede sit land ved både VM i 2002, hvor USA nåede kvartfinalerne, samt ved VM i 2006, hvor holdet blev slået ud i den indledende runde.

Træner karriere 
Efter at have været assistent træner for Los Angeles Galaxy i en sæson, blev han cheftræner for den svenske klub Hammarby IF. 

Berhalter har en historisk rekord som træner, som lyder således: han er den første amerikanske træner der er træner for et professionelt hold i Europa.

Eksterne henvisninger 
 Fussballdaten.de spillerinfo
 

Fodboldspillere fra USA
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Fodboldtrænere fra USA
Fodboldspillere fra FC Zwolle
Fodboldspillere fra Sparta Rotterdam
Fodboldspillere fra Crystal Palace F.C.
Fodboldspillere fra Energie Cottbus
Fodboldspillere fra 1860 München
Fodboldspillere fra Los Angeles Galaxy
Personer fra New Jersey
Fodboldspillere fra SC Cambuur
Bruce Arena

Bruce Arena (født 21. september 1951 i New York City, New York, USA) er en tidligere amerikansk fodboldspiller og nuværende træner, der pr. februar 2009 er træner for Los Angeles Galaxy i den amerikanske liga, Major League Soccer. Han har trænet holdet siden 18. august 2008.

Arena er bedst kendt som træner for det amerikanske landshold fra 1998 til 2006, som han også selv repræsenterede en enkelt gang som aktiv. Han førte som træner holdet til både VM i 2002 og VM i 2006, hvor holdet ved førstnævnte nåede kvartfinalerne.

Eksterne henvisninger 

 Info 
 

Fodboldspillere fra USA
Fodboldtrænere fra USA
Personer fra New York City
Eurovision Song Contest 1978

Eurovision Song Contest 1978 blev holdt i Byernes By, Paris, for første gang. Tidligere år hvor Frankrig havde haft værtsrollen, blev det afholdt i Cannes. Danmark vendte tilbage efter 11 års fravær. For første gang blev showet vist i Jordan, men da det stod klart at Israel ville vinde blev der afbrudt og de jordanske seere måtte se på en solsikke. Dagen efter blev der endda på jordansk tv offentliggjort at Belgien havde vundet.

Frankrig fik i øvrigt en skandale på halsen, da det kom frem at deres sang havde været udgivet på en plade nogle år tidligere. Havde de vundet, ville den være blevet diskvalificeret. Til gengæld fik de en kraftig påtale fra EBU.

Deltagere og resultater 

1978
Musik i 1978